**«Қайырымдылық креуені» IV республикалық байқауын өткізу**

**ЕРЕЖЕЛЕРІ**

«Қайырымдылық керуені» республикалық байқауы (*бұдан әрі – Байқау*) халықаралық азаматтық бастамаларды іске асыруға және мейірімділік, қайырымдылық пен қамқорлық секілді адамгершілік құндылықтарды нығайтуға бағытталған.

Байқау жыл сайын өткізіледі және номинациялар бойынша лауреат атағын алған байқауға қатысушыларға диплом, статуэткалар мен естелік сыйлықтар табыстау жоспарланған.

1. **БАЙҚАУДЫҢ МАҚСАТЫ**

Қайырымдылық пен белсенді азаматтық бастамаларды насихаттау.

**2. БАЙҚАУ МІНДЕТТЕРІ**

1. Қазақстанда қайырымды істерді көбейтуге ынталандыру;

2. Өзара көмек көрсетудің ұлттық дәстүрлерінің жаңғыруына ықпал ету;

3. Қоғамдық санада қазіргі қайырымды жандардың тұлғасын қалыптастыру;

4. Қайырымды істер туралы халықтың хабардар болуын және олардың қайырымды істер жасауға белсенділігін арттыру;

5. Жас ұрпақты қазақстандықтардың ең жақсы қасиеттерін көрсететін мінез-құлық нормалары мен принциптеріне тәрбиелеу.

**3. ҰЙЫМДАСТЫРУШЫЛАР**

1. Нұрсұлтан Назарбаев қоры;

2. Қазақстанның іскер әйелдер қауымдастығы;

3. Қазақстан Республикасы Президенті Іс Басқармасы Медициналық орталығының «Оқжетпес» емдеу-сауықтыру кешені;

4. «Хабар» агенттігі;

5. «КТК» республикалық телеарнасы.

**4. ҚАТЫСУШЫЛАР**

Байқауға өздерінің белсенді азаматтық ұстанымымен, игі істерімен әлеуметтік мәселелерді шешуге үлес қосатын жеке азаматтар және заңды тұлғалар қатыса алады.

Байқауға Қатысушылар Ұйымдастырушыларға Байқау шеңберіндегі өз қызметі туралы жеке деректерін және оны Ұйымдастырушылардың қалауы бойынша пайдалануға құқық және рұқсат береді.

Орта және ірі кәсіпкерлік субъектілері, қайырымдылық қызметі мемлекеттің қолдауымен байланысты (жеке гранттар, мемлекеттік тапсырыс және т.б.) жеке және заңды тұлғалар байқауға қатыса алмайды.

**5. АТҚАРУШЫ КОМИТЕТ**

Байқауды ұйымдастырушылар байқауды дайындау мен өткізу бойынша Атқарушы комитет құрады. Оның құрамына Нұрсұлтан Назарбаев Қорының, Қазақстанның іскер әйелдер қауымдастығының, Қазақстан Республикасы Президенті Іс Басқармасы Медициналық орталығының «Оқжетпес» емдеу-сауықтыру кешені, «Хабар» агенттігі және КТК телеарнасының өкілдері кіреді. Атқару комитеті қатысушылардың өтініштерін, қайырымдылық қызметін растайтын құжаттардың дұрыстығын тексереді, қарастырады және құжаттарды комиссиялардың қарауына ұсынады.

**6. КОМИССИЯ**

Комиссия құрамында көрнекті қоғам және мемлекет қайраткерлері, өнер меценаттары, ғылым, мәдениет және БАҚ өкілдері болады.

**7. ҰЙЫМДАСТЫРУ ЖӘНЕ ӨТКІЗУ ТӘРТІБІ**

Байқау туралы хабарландыру «Хабар», «КТК» телеарналары мен Ұйымдастырушылардың корпоративтік әлеуметтік желілерінде жарияланады.

Қазақстанның іскер әйелдер қауымдастығының өңірлердегі өкілдері облыстар мен Шымкент, Алматы және Нұр-Сұлтан қалаларындағы әкімдіктермен келісе отырып, қатысушыларды іздеу және материалдар жинау үшін жұмыс топтарын құрады.

Әр номинация бойынша қатысушылардың саны 5-тен (бес) аспайтын ең үздік қатысушылар туралы материалдарды жұмыс топтары Атқару комитетіне жібереді.

Атқару комитеті ұсынылған материалдарға қосымша тексеруді жүргізеді. Қажет болған жағдайда қосымша ақпарат сұратады. Атқару комитеті таңдағаннан кейін материалдар комиссияның қарауына жіберіледі.

Комиссия Байқау жеңімпаздарын дауыс беру арқылы анықтайды. Комиссия шешімі хаттамамен рәсімделеді.

Байқау жеңімпаздарын марапаттау рәсімі Түркістан қаласында өтеді.

Байқау жеңімпаздарының есімдері республикалық және жергілікті бұқаралық ақпарат құралдарында жарияланады.

Байқауға өткен жылы жеңімпаз атанғандар, Ұйымдастырушылардың өкілдері, Ұйымдастырушылардың ведомстволық бағынышты ұйымдары мен аумақтық бөлімшелерінде жұмыс істейтін қатысушылар конкурсқа қатыса алмайды.

**8. НОМИНАЦИЯЛАР**

*Байқаудың лауреаттары келесі номинация бойынша анықталады:*

**1.«Асар» номинациясы.** Номинация халықтық салт-дәстүрді сақтауға бағытталған қайырымдылық қызметті атқаратын тұлғаларға, сонымен қатар жалпы көмек көрсеткен жандарға беріледі.

**2.** **«Туған жер» номинациясы.** Номинация туған жерге білім беру, экология және абаттандыру, мәдени орындарды қалпына келтіру және т.б. саласында қайырымдылық көмек көрсеткен лауреатқа беріледі.

**3. «Батыл жүрек номинациясы.** Номинация лауреатқа ерлік пен батылдығы үшін беріледі. Бұл номинацияда төтенше жағдайлар қызметкерлерінің арасында қосымша жеңімпаз атағы берілуі мүмкін (төтенше жағдайлар, ІІМ, жедел жәрдем және басқалар).

**4. «Мейірім жолында» номинациясы.** Номинация белгілі бір уақыт аралығында тұрақты түрде өтеусіз көмек көрсеткен лауреатқа беріледі.

**5. «Қайырымдылық тарихы» номинациясы.** Номинация бұқаралық ақпарат құралдарында қоғам назарын әлеуметтік мәселелерге аударған, қайырымдылық тақырыбында материалдарды жариялаған журналист/шығармашылық топқа беріледі.

**6. «Бала жүрегі» номинациясы.** Номинация 6 мен 18 жас аралығындағы балалар мен жасөспірімдерге төтенше жағдайларда адамдарды құтқарудағы ерлігі үшін, қайырымдылық шараларына және еріктілер қозғалысына қатысқаны үшін беріледі.

**7. «Жануарға мейірім» номинациясы.** Номинация жануарларды қорғаушы, оларды бағуға көмектескен және жануарлар әлемін қорғауда мейірімділік көрсетуді насихаттаған лауреатқа беріледі.

**9. ІРІКТЕУ ТАЛАПТАРЫ**

1. Қазақстан аумағында қайырымдылық және қоғамдық іс-шараларды өз еркімен жүзеге асыру;

2. Көмек пен шешілетін мәселенің өзектілігі;

3. Қамту;

4. Мәселені шешудің тиімділігі мен жеңілдігі;

5. Нақты бір нәтижеге жету.

**10. ҚАТЫСУҒА ҚАЖЕТТІ ҚҰЖАТТАР ТІЗІМІ**

1. Қатысушыны таныстыратын хат;

2. Қатысушының өмірбаяны немесе қысқаша мәлімет пен қайырымдылық қызметі туралы ақпарат;

3. Қатысушының фотосуреті немесе логотипі (JPEG форматында).

**11. БАЙҚАУДЫ ӨТКІЗУ ОРНЫ ЖӘНЕ УАҚЫТЫ**

**Уақыты:**

1. Қатысушыларды іздеу және материалдарды жинау (жұмыс тобы) – 2021 жылдың 01 қыркүйегінен 30 қарашаға дейін;
2. Қатысушыларды іріктеу (Атқарушы комиетет) – 2021 жылдың 1 желтоқсанынан 31 желтоқсанына дейін;
3. Комиссия отырысы. Жеңімпаздарды анықтау (комиссия) – 2022 жылдың 30 қаңтарына дейін;
4. Жеңімпаздарды марапаттау – 2022 жылдың 26 ақпаны.

**Өткізу орны:**

1. Қатысушыларды іздеу және материалдарды жинау – облыстық әкімдіктер мен Шымкент, Алматы және Нұр - Сұлтан әкімдіктерінде (келісім бойынша);

2. Қатысушыларды іріктеу (Атқару комитеті) – Нұрсұлтан Назарбаев қорында, Нұр-Сұлтан қаласы;

3. Комиссия отырысы – Нұрсұлтан Назарбаев қорында Нұр-Сұлтан қаласы;

4. Лауреаттарды марапаттауға арналған салтанатты рәсім – Түркістан қаласы.